钦定古今图书集成/明伦汇编/人事典/第079卷 > 《演连珠》前人
## 钦定古今图书集成/明伦汇编/人事典/第079卷 > 《演连珠》前人

臣闻“应物有方，居难则易，藏器在身，所乏者时。是以
充堂之芳，非幽兰所难；绕梁之音，实萦弦所思。”
臣闻智周通塞，不为时穷；才经夷险，不为世屈。是以
凌飙之羽，不求反风；曜夜之目，不思倒日。

臣闻利眼临云，不能垂照；朗璞蒙垢，不能吐晖。是以
明哲之君，时有蔽壅之累；俊乂之臣，屡抱后时之悲。
臣闻因云洒润，则芬泽易流；乘风载响，则音徽自远。
是以德教俟物而济，荣名缘时而显。

臣闻绝节高唱，非凡耳所悲；肆义芳讯，非庸听所善是以《南荆》有《寡和》之歌，东野有《不释》之辨。

臣闻飞辔西顿，则离朱与蒙瞍收察；悬景东秀，则夜
光与“《碔砆》匿曜。”是以才换世则俱困，功偶时而并劭。